Dato: 2025-03-21

Sammendrag: Dommer: Østensen Berglund

Den 21. mars 2025 ble det med hjemmel i tvisteloven § 19-2 annet ledd av dommer Østensen
Berglund i
HR-2025-545-F, (sak nr. 25-023621SIV-HRET), sivil sak, anke over kjennelse:
A (advokat Ingrid Lauvås)
mot
B (advokat Thor Harald Eike)
truffet slik
B E S L U T N I N G :
(1) Ved Høyesteretts ankeutvalgs beslutning 24. februar 2025, ble det avgjort at anke over
Gulating lagmannsretts kjennelse 19. desember 2024 i sak nr. 24-173391ASK-GULA/AVD1
skal avgjøres av Høyesterett i avdeling med fem dommere, jf. domstolloven
§ 5 første ledd andre punktum. Ankeforhandlingen er berammet til 29. april 2025. Saken
gjelder krav om tvangsbot for manglende oppfylling av samværsrett etter barneloven § 65.
(2) Muligheten for å holde ankeforhandlingen for åpne dører ble drøftet i saksforberedende møte
21. mars 2025. Partene hadde ikke innvendinger mot det.
(3) Forberedende dommer bemerker at i saker etter barneloven «skal rettsmøtet holdes for
lukkede dører, med mindre retten av særlige grunner beslutter at saken helt eller delvis føres
for åpne dører», jf. domstolloven § 125 andre ledd. Samtykke fra partene er ikke nødvendig
for å beslutte åpne dører, men det bør veie tungt hvordan partene stiller seg til spørsmålet,
jf. Ot.prp. nr. 55 (1997–1998) punkt 4.3.4.
(4) Saken reiser spørsmål av prinsipiell betydning og har allmenn interesse. Den gjelder rene
lovtolkningsspørsmål, og det er et begrenset behov for å gjennomgå personlige opplysninger
om partene og barna. De hensynene som begrunner lukkede dører i denne typen saker gjør seg
derfor ikke sterkt gjeldende.
(5) Hensynet til foreldrenes og barnas privatliv og anonymitet kan ivaretas ved at det ikke brukes
personnavn eller andre opplysninger som er egnet til å identifisere dem under
ankeforhandlingen, og ved at sensitive opplysninger ikke leses opp i retten. I stedet kan
advokatene henvise til sidetall og avsnitt og be retten merke seg det som står der,
jf. HR-2019-2423-J avsnitt 7.

2
(6) Etter dette finner forberedende dommer at det er «særlige grunner» til å føre saken for åpne
dører, jf. domstolloven § 125 andre ledd.
S L U T N I N G
Ankeforhandlingen i sak nr. 25-023621SIV-HRET skal gå for åpne dører.
Cecilie Østensen Berglund
(sign.)
HR-2025-545-F, (sak nr. 25-023621SIV-HRET)